"Tsrvena Zvezda" futbol klubi Miodrag Bojovich bosh murabbiyligida muddatidan oldin Serbiya chempionatidagi g‘oliblikni rasmiylashtirdi. Bu jamoaning safarda "Vojdovats" jamoasini 1:0 hisobida mag‘lubiyatga uchratganidan keyin ro‘y berdi. Ikkinchi bosqichning yakuniga 2 tur qolganida (pley-off shaklida) jamoa 33 uchrashuvdan 45 ochko jamg‘ardi va eng yaqin ta’qibchisi "Chukarichki" jamoasini 11 ochkoga ortda qoldirdi. Shu tariqa, "Tsrvena Zvezda" milliy chempionatdagi 27-chempionlikka erishdi. Jamoa oxirgi marta 2013-14 yilgi mavsumda chempion bo‘lgandi. Chernogoriyalik mutaxassis Miodrag Bojovich o‘tgan yilning 1 iyunida jamoani qabul qilib olgandi. U o‘z vaqtida Rossiyaning "Dinamo" (Moskva), "Lokomotiv", "Amkar", "Rostov" va "Moskva" jamoalarida hamda Chernogoriya terma jamoasida ishlagan.